EIROPAS KOMISIJA Briselē, 28.8.2017 COM(2017) 456 final KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 10. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU



2016. FINANŠU GADS {SWD(2017) 285 final}



SATURA RĀDĪTĀJS 1. 1. BUDŽETA PROCEDŪRA 2. 2. KASES STĀVOKLIS UN APROPRIĀCIJU PĀRVALDĪBA 3. 3. ELGF 2016. GADA BUDŽETA IZPILDE 4. 4. ELGF PIEŠĶIRTO IEŅĒMUMU IZPILDE 1. pielikums 2. pielikums 3-I pielikums 3-II pielikums 4. pielikums ELGF apropriāciju budžeta procedūra 2016. gadam ELGF budžeta izpildes analīze — 2016. finanšu gads ELGF budžeta izpildes analīze — 2016. finanšu gads. Piešķirtie ieņēmumi. C4 ELGF budžeta izpildes analīze — 2016. finanšu gads. Piešķirtie ieņēmumi. C5 ELGF budžeta izpilde pa pantiem un dalībvalstīm — 2016. finanšu gads Piezīme. Šim ziņojumam pievienots plašāks Komisijas dienestu darba dokuments. Pilns dienestu darba dokumenta teksts (angļu valodā) un pielikuma tabulas (angļu valodā) būs pieejamas arī Lauksaimniecības un lauku attīstības ģenerāldirektorāta Europa tīmekļa vietnē (http://ec.europa.eu/agriculture/cap-funding/financial-reports/eagf/index_en.htm). 1.BUDŽETA PROCEDŪRA 1.1.2016. gada budžeta projekts un Grozījumu vēstule Nr. 2/2016 Komisija 2016. gada budžeta projektu pieņēma un iesniedza budžeta lēmējinstitūcijai 2015. gada 24. jūnijā. Eiropas Lauksaimniecības garantiju fondam (ELGF) ierosināto saistību apropriāciju kopsumma bija EUR 42 867,6 miljoni. Padome nostāju par 2016. gada budžeta projektu pieņēma 2015. gada 4. septembrī, samazinot saistību apropriācijas ELGF par EUR 198,9 miljoniem. Eiropas Parlaments nostāju pieņēma 2015. gada 28. oktobrī, palielinot saistību apropriācijas ELGF par EUR 499,8 miljoniem salīdzinājumā ar budžeta projektu. Komisija 2015. gada 14. oktobrī pieņēma 2016. gada budžeta projekta Grozījumu vēstuli (GV) Nr. 2, samazinot pieprasītās saistību apropriācijas ELGF par EUR 507,3 miljoniem salīdzinājumā ar budžeta projektu. 1.2.2016. gada budžeta pieņemšana Samierināšanas komiteja, kurā bija Eiropas Parlamenta un Padomes locekļi, 2015. gada 14. novembrī vienojās par kopīgu dokumentu. Visbeidzot, Eiropas Parlaments 2015. gada 25. novembrī atzina 2016. gada budžetu par pieņemtu. ELGF budžeta kopējās saistību apropriācijas ir EUR 42 220,3 miljoni, bet maksājumu apropriācijas — EUR 42 212,1 miljons. Atšķirība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi attiecas galvenokārt uz lauksaimniecības produktu veicināšanas pasākumiem un lauksaimniecības politikas stratēģijas un koordinācijas pasākumiem. Konkrēti, no balsojumā apstiprinātajām ELGF saistību apropriācijām 5. politikas jomai EUR 42 220,3 miljonu apmērā EUR 2 673,0 miljoni tika paredzēti lauksaimniecības tirgu intervences pasākumiem, uz kuriem attiecas 05 02. nodaļa, EUR 39 445,7 miljoni tika paredzēti tiešajiem maksājumiem, uz kuriem attiecas 05 03. nodaļa, EUR 58,6 miljoni tika paredzēti lauksaimniecības izdevumu revīzijai, uz kuru attiecas 05 07. nodaļa, un EUR 33,4 miljoni tika paredzēti politikas stratēģijas un koordinācijas pasākumiem, uz kuriem attiecas 05 08. nodaļa. Sīkāku informāciju skatīt 1. pielikumā. Pēcāk 2017. finanšu gada laikā ar budžeta grozījumiem Nr. 4 ELGF apropriācijas budžeta 05 08 03. pantā (lauksaimniecības pārskatu sistēmu pārstrukturēšana) tika samazinātas par EUR 1,25 miljoniem.

1.3.ELGF piešķirtie ieņēmumi Saskaņā ar Regulas (EK) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finansiālu korekciju rezultātā, pamatojoties uz grāmatvedības vai atbilstības pārbaužu lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu jebkurus ELGF izdevumus. Ja daļu no šiem ieņēmumiem neizmanto, šo daļu automātiski pārceļ uz nākamo budžeta gadu. 2016. gada budžeta sastādīšanas laikā aplēsa ieņēmumus, kurus paredzēts saņemt 2016. budžeta gada laikā, kā arī summu, kuru bija paredzēts pārnest no 2015. budžeta gada uz 2016. budžeta gadu. Summa saskaņā ar šīm aplēsēm bija EUR 2980 miljoni, un budžeta lēmējinstitūcija ņēma to vērā, pieņemot 2016. gada budžetu. Proti: –ieņēmumus no atbilstības pārbaudēs noteiktajām korekcijām un no pārkāpumiem aplēsa attiecīgi EUR 1125 miljonu un EUR 155 miljonu apmērā, bet ieņēmumus no piena nodevas — EUR 810 miljonu apmērā. Tādējādi piešķirto ieņēmumu kopsummu, kuru paredzēts gūt 2016. budžeta gada laikā, aplēsa EUR 2090 miljonu apmērā; –piešķirto ieņēmumu apjomu, ko paredzēts pārnest no 2015. budžeta gada uz 2016. budžeta gadu, aplēsa EUR 890 miljonu apmērā. 2016. gada budžetā šos sākotnēji aplēstos ieņēmumus EUR 2980 miljonu apmērā piešķīra divām shēmām, proti: –EUR 600 miljonus piešķīra ražotāju organizāciju darbības fondiem augļu un dārzeņu nozarē; –EUR 2380 miljonus piešķīra pamata maksājuma shēmai (tiešajiem maksājumiem). Iepriekš minētajām shēmām budžeta lēmējinstitūcijas nobalsoto apropriāciju summa un piešķirtie ieņēmumi atbilst aplēstajai pieejamo apropriāciju kopsummai, no kuras: –EUR 898 miljonus piešķīra ražotāju organizāciju darbības fondiem augļu un dārzeņu nozarē; –EUR 18 307 miljonus piešķīra pamata maksājuma shēmai (tiešajiem maksājumiem). 2.KASES STĀVOKLIS UN APROPRIĀCIJU PĀRVALDĪBA 2.1.Apropriāciju pārvaldība 2.1.1.2016. finanšu gadā pieejamās apropriācijas EUR Budžeta izdevumu daļa (1) Saistību apropriācijas Maksājumu apropriācijas Budžeta ieņēmumu sadaļa (PI) (2) Prognozes 1. Sākotnējās ELGF apropriācijas, no tām: 42 220 335 824,00 42 212 046 297,00 1. Noskaidrošanas lēmumi 1 125 000 000 1.a Apropriācijas saskaņā ar dalītu pārvaldību 42 152 208 157,00 42 152 208 157,00 2. Pārkāpumi 155 000 000 1.b Apropriācijas saskaņā ar tiešu pārvaldību 68 127 667,00 59 838 140,00 3. Papildu nodeva no piena ražotājiem 810 000 000 2. Budžeta grozījumi -1 250 000,00 Kopējā PI prognoze 2 090 000 000 3. Pārvietojumi uz ELGF/pārvietojumi no ELGF gada laikā -1 006 523,53 -2 500 523,53 4. ELGF galīgās apropriācijas, no tām: 42 218 079 300,47 42 209 545 773,47 4.a Apropriācijas saskaņā ar dalītu pārvaldību 42 148 674 416,47 42 148 674 416,47 4.b Apropriācijas saskaņā ar tiešu pārvaldību 69 404 884,00 60 871 357,00 (1) 2016. gada budžetā iekļautās apropriācijas pēc tam, kad atskaitīti paredzētie piešķirtie ieņēmumi, kas jāiekasē 2016. gadā, un ieņēmumi, kas pārnesti no 2015. uz 2016. gadu saskaņā ar Regulas (ES, Euratom) Nr. 966/2012 14. pantu. (2) PI: piešķirtie ieņēmumi, kas jāiekasē. Ieņēmumu summas nav norādītas ieņēmumu postenī (p.m.), bet prognozētā summa ir norādīta budžeta piezīmēs. 2.1.2.2016. finanšu gadā pieejamo apropriāciju izpilde EUR Saistību apropriāciju izpilde Maksājumu apropriāciju izpilde Dalīta pārvaldība (1) 44 221 202 321,60 44 221 202 321,60 Tieši pārvaldīti izdevumi 63 907 387,76 48 052 725,41 Kopā 44 285 109 709,36 44 269 255 047,01 (1) Piešķirtās summas. Saistības un maksājumi mīnus piešķirtie ieņēmumi EUR 2 527 141 771,95 apmērā (sk. 4. punktu un 3-I pielikumu) attiecībā uz dalītu pārvaldību: EUR 41 694 060 549,65. Faktiski izmantotā saistību apropriāciju summa 2016. finanšu gadā bija EUR 44 285 109 709,36, bet faktiski izmantotā maksājumu apropriāciju summa — EUR 44 269 255 047,01. Izmaksātā summa (EUR 44 084 495 379,84) bija mazāka Francijai un Polijai apturēto summu dēļ.

2.1.3.Nobalsoto apropriāciju budžeta izpilde — Komisijas izdevumi, uz kuriem attiecas tieša pārvaldība EUR Tieši pārvaldīti izdevumi Saistību apropriācijas Atceltās saistības Maksājumu apropriācijas Pārnesumi uz 2017. gadu (2) Apropriācijas (C1) (1) 69 404 884,00 - 60 871 357,00 - Izpilde (C1) 63 907 387,76 - 35 670 480,51 12 898 533,97 Anulētās apropriācijas 5 497 496,24 - 12 302 342,52 - (1) C1 apzīmē budžeta nobalsotās apropriācijas. Šajā summā ietverti pārvietojumi no “dalītās pārvaldības” par kopējo summu EUR 2 527 217,00 saistību un maksājumu apropriācijām, pārvietojumi no ELGF EUR -1 494 000,00 apmērā maksājumu apropriācijām un budžeta grozījumi EUR -1 250 000,00 apmērā saistību apropriācijām. (2) Pārnesumi uz 2017. gadu attiecas tikai uz nediferencētām apropriācijām. Pieejamās saistību apropriācijas izdevumiem saskaņā ar tiešo pārvaldību 2016. gada budžetā bija EUR 69,4 miljoni. 2016. gadā saistības tika izpildītas EUR 63,9 miljonu apmērā. Šo apropriāciju atlikums EUR 5,5 miljonu apmērā tika anulēts. Lielākā daļa ELGF saistību apropriāciju Komisijas izdevumiem, uz kuriem attiecas tieša pārvaldība, ir diferencētās apropriācijas. Automātiskais pārnesums uz 2017. gadu, kas attiecas tikai uz nediferencētām apropriācijām, sasniedza EUR 12,9 miljonus. 2.2.Mēneša maksājumi 2.2.1.Mēneša maksājumi dalībvalstīm saskaņā ar dalītu pārvaldību 2.2.1.1.Mēneša maksājumi, kuru pamātā ir veiktie izdevumi Regulas (ES) Nr. 1306/2013 18. panta 1. punktā paredzēts, ka “Komisija veic mēneša maksājumus par izdevumiem, ko dalībvalstu akreditētās maksājumu aģentūras veikušas pārskata mēnesī”. Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā veikti izdevumi. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), un tie ir pieejami, pamatojoties uz dalībvalstu iesniegtajām ikmēneša deklarācijām. Mēneša izdevumu un ieņēmumu grāmatojumus pārbauda un labo, ņemot vērā minētās deklarācijas. Turklāt šos maksājumus uzskatīs par galīgiem, kad Komisija būs veikusi pārbaudes saskaņā ar grāmatojumu noskaidrošanas procedūru. Dalībvalstu maksājumus, kas veikti no 2015. gada 16. oktobra līdz 2016. gada 15. oktobrim, sedz, izmantojot mēneša maksājumu sistēmu. 2016. finanšu gadā kopējā mēneša maksājumu neto summa pēc grāmatojumu noskaidrošanas atskaitīšanas un citām korekcijām bija EUR 41 694 060 549,65. Ņemot vērā apturētās summas, tika izmaksāti tikai EUR 41 509 300 882,48. 2.2.1.2.Lēmumi par mēneša maksājumiem 2016. gadā Attiecībā uz 2016. finanšu gadu Komisija pieņēma divpadsmit lēmumus par mēneša maksājumiem. Turklāt 2016. gada decembrī tika pieņemts lēmums par papildu mēneša maksājumiem, jau iepriekš piešķirtos maksājumus pielāgojot kopējiem attiecīgā gada izdevumiem. 3.ELGF 2016. GADA BUDŽETA IZPILDE 3.1.ELGF budžeta apropriāciju izlietojums Budžets tika izpildīts EUR 44 285,1 miljona apmērā. Izdevumi tika segti ar budžeta sākotnējām apropriācijām un izmantojot 5. politikas jomā “Lauksaimniecība un lauku attīstība” piešķirtos ieņēmumus, ko veido visa summa EUR 896,4 miljonu apmērā, kura pārnesta no 2015. gada, un daļa no piešķirtajiem ieņēmumiem, kas iekasēti 2016. gadā — EUR 1223,1 miljons no kopsummas EUR 2527,1 miljona. 5. politikas jomā “Lauksaimniecība un lauku attīstība” tirgus pasākumu izdevumi sasniedza EUR 3154,3 miljonus, bet tiešo maksājumu izdevumi —

EUR 40 984,1 miljonu. Sīkāku informāciju par budžeta izpildi pa politikas jomām skatīt 2. pielikumā. Tirgus pasākumu izdevumu, tiešo maksājumu un lauksaimniecības izdevumu revīzijas iedalījums pa pantiem un dalībvalstīm ir sniegts 4. pielikumā.

3.2.Piezīmes par ELGF 2016. gada budžeta izpildi Turpmāk izklāstītas īsas piezīmes par ELGF 2016. gada budžeta apropriāciju izlietojumu nozīmīgākajās nozarēs, kā arī par 2016. gadā pieejamo piešķirto ieņēmumu izmantojumu, pamatojoties uz 2., 3-I un 3-II pielikumā iekļauto informāciju. 3.2.1.05 02. nodaļa. Intervences pasākumi lauksaimniecības tirgos 3.2.1.1.Ievads Kopējie maksājumi no šīs budžeta nodaļas 2016. gadā sasniedza EUR 3154,3 miljonus, un tie tika finansēti no nobalsotajām apropriācijām EUR 2673,0 miljonu apmērā un no piešķirtajiem ieņēmumiem EUR 481,3 miljonu apmērā. Pēdējie tika izmantoti, lai segtu izdevumus, kas radušies augļu un dārzeņu produktu nozarē (sīkāku informāciju sk. 3.2.1.2. punktā). 2016. gadā iekasēto piešķirto ieņēmumu atlikums bija EUR 118,7 miljoni, un tas tika pārnests uz 2017. gada budžetu. Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem. Tirgus pasākumiem, kur budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām. 3.2.1.2.05 02 08. pants. Augļi un dārzeņi Lai segtu visu šīs nozares pasākumu vajadzības, 2016. gada budžetā bija paredzēta pieejamo apropriāciju kopsumma EUR 1211,8 miljonu apmērā. Budžeta lēmējinstitūcija balsojumā apstiprināja apropriācijas EUR 611,8 miljonu apmērā, jo tā ņēma vērā aplēstos ieņēmumus EUR 600 miljonu apmērā, kas tika piešķirti šai nozarei. Turklāt EUR 79,6 miljoni tika pārvietoti no citām budžeta daļām. Izdevumi, kas 2016. gadā radušies visām dalībvalstīm, bija EUR 1172,7 miljoni. Neizmantoto piešķirto ieņēmumu atlikums EUR 118,7 miljonu apmērā tika pārnests uz 2017. gada budžetu, lai segtu attiecīgā gada vajadzības. 3.2.1.3.05 02 09. pants. Vīnkopības nozares produkti Lai segtu visu šīs nozares pasākumu vajadzības, 2016. gada budžetā bija paredzēta pieejamo apropriāciju kopsumma EUR 1076 miljonu apmērā. Nepietiekamā izpilde EUR 48,9 miljonu apmērā salīdzinājumā ar prognozētajām 2016. gada budžeta vajadzībām, kas saistītas ar valsts atbalsta programmām, skaidrojama ar zemākiem dažu dalībvalstu izdevumiem valsts vīna nozares programmu veicināšanas, restrukturizācijas un investīciju komponentēm. 3.2.1.4.05 02 10. pants. Veicināšana Attiecībā uz dalībvalstu maksājumiem par veicināšanas pasākumiem nepietiekamā izpilde EUR 14,4 miljonu apmērā salīdzinājumā ar prognozētajām 2016. gada budžeta vajadzībām skaidrojama ar zemākiem dažu dalībvalstu izdevumiem Komisijas apstiprinātajās veicināšanas programmās salīdzinājumā ar izdevumiem, kādi šīm programmām bija paredzēti 2016. gada budžetā. Attiecībā uz Eiropas Savienības veiktajiem tiešajiem maksājumiem Komisija piešķīra apropriācijas aptuveni EUR 18,5 miljonu apmērā, kas par EUR 2,5 miljoniem pārsniedz summu, kura šiem maksājumiem paredzēta 2016. gada budžetā. 3.2.1.5.05 02 11. pants. Citi augu valsts produkti / citi pasākumi Šim budžeta pantam apropriāciju izpildes pārsniegums bija EUR 2,6 miljoni salīdzinājumā ar prognozētajām 2016. gada budžeta vajadzībām EUR 239,4 miljonu apmērā. Šāda izpildes pārsnieguma iemesls bija nelielas pārmaiņas dalībvalstī finanšu gada laikā — POSEI tiešo maksājumu programmu vietā tika īstenotas POSEI tirgus pasākumu programmas. 3.2.1.6.05 02 12. pants. Piens un piena produkti Lai segtu visu šīs nozares pasākumu vajadzības, 2016. gada budžetā bija paredzēta pieejamo apropriāciju kopsumma EUR 537,1 miljona apmērā. Izdevumi, kas 2016. gadā radušies visām dalībvalstīm, bija EUR 406,6 miljoni. Visas shēmas, kuras finansēja no šā panta līdzekļiem, tika īstenotas nepietiekami, salīdzinot ar aplēstajām vajadzībām, kas tika paredzētas 2016. gada budžetā. 3.2.1.7.05 02 15. pants. Cūkgaļa, olas un mājputnu gaļa, biškopības un citi dzīvnieku izcelsmes produkti Lai segtu visu šīs nozares pasākumu vajadzības, 2016. gada budžetā bija paredzēta pieejamo apropriāciju kopsumma EUR 64,0 miljonu apmērā. Taču dalībvalstu izdevumi 2016. gadā kopā bija EUR 140,6 miljoni, un tie tika finansēti gan ar nobalsotajām apropriācijām, gan ar apropriācijām EUR 76,6 miljonu apmērā, kas tika pārvietotas no citām 2016. gada budžeta jomām. 3.2.2.05 03. nodaļa. Tiešie maksājumi 2016. finanšu gads bija pirmais gads, kad visas shēmas tika īstenotas atbilstīgi tiešo maksājumu reformētajai struktūrai saskaņā ar lēmumiem par 2013. gada KLP reformu. Kopējie maksājumi no šīs 2016. gada budžeta nodaļas sasniedza EUR 40 984,1 miljonu. No šīs summas EUR 395,4 miljoni tika izlietoti, lai atmaksātu tiešos maksājumus lauksaimniekiem saistībā ar finanšu disciplīnu, un šo summu finansēja no EUR 409,8 miljoniem, ko pārgrāmatoja no 2015. gada (sīkāku informāciju sk. 3.2.2.3. punktā). Atlikušo veikto maksājumu summu EUR 40 588,8 miljonu apmērā finansēja gan ar nobalsotajām apropriācijām EUR 38 950,6 miljonu apmērā, gan ar piešķirtajiem ieņēmumiem EUR 1638,2 miljonu apmērā. Pēdējie tika izmantoti, lai segtu izdevumus, kas radušies pamata maksājuma shēmā. Neizmantoto nobalsoto apropriāciju summa bija EUR 495,1 miljons — starpība starp nobalsotajām apropriācijām EUR 38 950,6 miljonu apmērā, ko izmantoja dalībvalstu izdevumu atlīdzināšanai, un sākotnējām nobalsotajām apropriācijām EUR 39 445,7 miljonu apmērā, ko iekļāva 2016. gada budžetā. Šo neizmantoto nobalsoto apropriāciju summu samazināja par nobalsotajām apropriācijām EUR 52,8 miljonu apmērā, kuras pārvietoja uz citām ELGF budžeta daļām. Turklāt krīzes rezerves neizmantoto summu (EUR 441,6 miljoni), kuru noteica, pamatojoties uz ierosināto finanšu disciplīnu 2016. gadā, pārvietoja uz budžeta 05 03 09. pantu, lai summu (EUR 433,1 miljons), kas iegūta no finanšu disciplīnas faktiskās piemērošanas, varētu pārnest uz 2017. gada budžetu attiecīgo dalībvalstu izdevumu atlīdzināšanai (sk. 3.2.2.3. punktu). 2016. gadā iekasēto piešķirto ieņēmumu atlikums EUR 1185,3 miljonu apmērā tika pārnests 2017. gada budžetā. Posteņos, kur vajadzības pārsniedza budžeta nobalsotās apropriācijas, papildu izdevumi tika segti ar nobalsoto apropriāciju pārvietojumiem no citiem budžeta posteņiem vai ar piešķirtajiem ieņēmumiem. Tāpat arī tiešo maksājumu gadījumā, ja budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām. Jo īpaši tika veikti pārvietojumi no dažādām citām tiešo maksājumu shēmām, lai segtu mazo lauksaimnieku atbalsta shēmas izdevumus, kurus 2016. gadā iekļāva budžetā ar atzīmi “p.m.”, ņemot vērā to, ka tajā posmā šīs shēmas vajadzības vēl nebija zināmas.

3.2.2.1.05 03 01. pants. Atsaistītie tiešie maksājumi Galvenās shēmas, kuras finansē no šā panta apropriācijām, ir vienotā platībmaksājuma shēma (VPM), pamata maksājuma shēma (PMS), par klimatam un videi labvēlīgu lauksaimniecības praksi paredzētais maksājums, pārdalošais maksājums un maksājums gados jaunajiem lauksaimniekiem. Maksājumi visām atbalsta shēmām šajā pantā ir atkarīgi nevis no ražošanas, bet gan no noteiktu nosacījumu izpildes, piemēram, savstarpējās atbilstības ievērošanas. 2016. gada budžeta vajadzības attiecībā uz atsaistītajiem tiešajiem maksājumiem bija EUR 36 649,2 miljoni, un par tām budžeta lēmējinstitūcija balsojumā apstiprināja apropriācijas EUR 34 269,2 miljonu apmērā pēc tam, kad tā bija ņēmusi vērā šai nozarei piešķirtos ieņēmumus EUR 2380 miljonu apmērā. Dalībvalstu izdevumi visās šā panta shēmās bija EUR 35 204,1 miljons, tādējādi nobalsotās apropriācijas pārsniedzot par EUR 934,9 miljoniem. Šī pēdējā minētā deklarēto izdevumu summa tika segta ar piešķirtajiem ieņēmumiem. Dalībvalstu izdevumi atsaistītajiem tiešajiem maksājumiem atbilda 96,1 % no 2016. gada budžetā paredzētajām šo shēmu vajadzībām. Šāda nepietiekama izpilde daļēji bija loģiskas sekas tam, ka daļu dažādu shēmu izdevumu aizstāja ar mazo lauksaimnieku atbalsta shēmas izdevumiem saskaņā ar 05 03 02. pantu atbilstīgi iepriekš minētajiem apropriāciju pārnesumiem uz shēmu. Turklāt nepietiekamā izpilde, kas konstatēta vairākām shēmām, bija saistīta arī ar īstenošanas kavēšanos dažās dalībvalstīs, kurām dažos posteņos turpināja rasties izdevumi pēc 2016. finanšu gada beigām. 3.2.2.2.05 03 02. pants. Citi tiešie maksājumi Apropriācijas šim budžeta pantam sedz izdevumus par citiem tiešajiem maksājumiem. Cita starpā tās ir shēmas, kurās ar skaidri definētiem nosacījumiem un precīzi noteiktiem ierobežojumiem joprojām saglabāta saikne starp maksājumiem un ražošanu. Pēc 2013. gada reformas jaunās shēmas, kuras iekļāva šajā pantā, bija brīvprātīgs saistītais atbalsts un mazo lauksaimnieku atbalsta shēma, savukārt vairākas 2016. gada budžeta pozīcijas attiecās uz salīdzinoši nelielu atlikušo maksājumu daļu shēmām, kurām beidzies piemērošanas termiņš. Attiecībā uz šo pantu Komisija bija aplēsusi, ka 2016. gadā būtu vajadzīgas apropriācijas EUR 4734,8 miljonu apmērā. Dalībvalstu izdevumi bija EUR 5384,7 miljoni un tādējādi pārsniedza budžetā paredzēto apropriāciju summu. 3.2.2.3.05 03 09. pants. Tiešo maksājumu atlīdzināšana saistībā ar finanšu disciplīnu Budžeta lēmējinstitūcija šim pantam apropriācijas nav atvēlējusi. Šo pantu izmanto, lai iekasētu nobalsotās apropriācijas, par kurām nav notikusi saistību uzņemšanās, tostarp jo īpaši apropriāciju iekasēšanu no neizmantotās rezerves krīzes situācijām, kuru varēja pārnest uz N+1 gada budžetu un tādējādi atlīdzināt finanšu disciplīnas piemērošanu tiešajiem maksājumiem par N kalendāro gadu . No EUR 409,8 miljoniem, kas atbilst finanšu disciplīnas summai, kura tika piemērota 2015. finanšu gadā, un kas tika pārnesti uz 2016. gada budžetu atlīdzināšanai, dalībvalstis atlīdzināja EUR 395,4 miljonus. Starpība EUR 14,4 miljonu apmērā 2016. gada budžetā tika pārskaitīta atpakaļ dalībvalstīm ar budžeta grozījumu nākamajā budžeta gadā. 3.2.2.4.05 03 10. pants. Rezerve krīzes situācijām lauksaimniecības nozarē Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šo krīzes rezervi nosaka, katra gada sākumā piemērojot samazinājumu tiešajiem maksājumiem, izmantojot finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu . Šīs rezerves gada summa ir EUR 400 miljoni (2011. gada cenās). 2016. budžeta gadam krīzes rezerves ekvivalentā summa pašreizējās cenās bija EUR 441,6 miljoni. 2016. finanšu gadā šī rezerve netika izmantota. Attiecībā uz 2015. pieprasījumu gadu finanšu disciplīna tika aprēķināta, pamatojoties tikai uz rezerves summu krīzes situācijām EUR 441,6 miljonu apmērā. Tomēr līdz finanšu gada beigām tās nobalsotās apropriācijas, par kurām nav notikusi saistību uzņemšanās un kuras atbilst finanšu disciplīnas summai, kas piemērota 2015. pieprasījumu gadam (ņemot vērā neizmantoto rezerves summu), tika pārvietotas uz budžeta 05 03 09. pantu, lai tās varētu pārnest uz nākamo finanšu gadu un šādā veidā atlīdzināt finanšu disciplīnu, kas lauksaimniekiem tika piemērota 2016. kalendārajā gadā. 3.2.3.05 07. nodaļa. Lauksaimniecības izdevumu revīzija 3.2.3.1.05 07 01. pants. Lauksaimniecības izdevumu kontrole Šis pants attiecas uz pasākumiem, kurus veic, lai pastiprinātu uz vietas veikto kontroļu līdzekļus un uzlabotu pārbaudes sistēmas, ar kurām ierobežot Savienības budžetam kaitējumu nodarošo krāpšanas un pārkāpumu risku. Tas arī ietver izdevumus, kuri varētu būt nepieciešami, lai finansētu iespējamās grāmatojumu noskaidrošanas un atbilstības pārbaužu korekcijas par labu dalībvalstīm. 3.2.3.2.05 07 02. pants. Domstarpību izšķiršana Šā panta apropriācijas ir paredzētas, lai segtu izdevumus, par kuriem Komisija var būt atbildīga tiesas lēmuma rezultātā, tostarp izmaksas par tādu prasību nokārtošanu, kas saistītas ar kaitējumu un procentiem. 2012. gada 27. septembrī Eiropas Savienības Tiesa pasludināja spriedumu apvienotajās lietās C-113/10, C-147/10 un C-234/10 (spriedums Jülich-II lietā). 2016. gada budžetā bija paredzētas apropriācijas EUR 29,5 miljonu apmērā par kompensācijas procentu maksājumu uzņēmējiem, uz kuriem attiecas šis spriedums. Tomēr dalībvalstu deklarētie izdevumi šiem maksājumiem bija aptuveni EUR 52,4 miljoni. Tādēļ apropriācijas EUR 22,9 miljonu apmērā tika pārvietotas no citiem 2016. gada budžeta posteņiem. 4.ELGF PIEŠĶIRTO IEŅĒMUMU IZPILDE Piešķirto ieņēmumu summa, kas faktiski tika pārnesta no 2015. uz 2016. gadu, bija EUR 896,4 miljoni, un tā tika pilnībā izmantota, lai finansētu 2016. budžeta gada izdevumus saskaņā ar Finanšu regulas 14. pantu. Kā parādīts 3-II pielikumā, ar šo summu tika segti izdevumi EUR 199,8 miljonu apmērā ražotāju organizāciju darbības fondiem augļu un dārzeņu nozarē un izdevumi EUR 696,6 miljonu apmērā saistībā ar pamata maksājuma shēmu. Attiecībā uz piešķirtajiem ieņēmumiem, kas iekasēti 2016. gadā, 3-I pielikumā norādīts, ka šie ieņēmumi sasniedza EUR 2527,1 miljonu un to avots bija: –atbilstības pārbaudes procedūras korekcijas, kas sasniedza EUR 1593,7 miljonus;